AIŠKINAMASIS RAŠTAS

Dėl Molėtų rajono savivaldybės jaunimo problemų sprendimo priemonių plano 2018-2020 metams patvirtinimo

**1. Parengto tarybos sprendimo projekto tikslai ir uždaviniai**

 1. Molėtų rajono jaunimo reikalų taryba kartu su rajono jaunimo reikalų koordinatoriumi 2017 m. gruodžio 14 d. posėdyje parengė Molėtų rajono savivaldybės jaunimo problemų sprendimo priemonių plano 2018-2020 metams (toliau – Planas) projektą ir kreipėsi į Molėtų rajono savivaldybės tarybą dėl Plano patvirtinimo. Planas skirtas savivaldybės teritorijoje veikiančioms įstaigoms ir institucijoms, formuojančioms jaunimo politiką Molėtų rajono savivaldybėje. Planas leis užtikrinti tęstinę jaunimo politiką, jos plėtrą siekiant spręsti jaunimo problemas, taip pat kurti darnią aplinką taikant efektyvias priemones, sudarančias sąlygas formuotis jauno žmogaus asmenybei, padedant jam integruotis į visuomenės gyvenimą. Savivaldybė dar nėra parengusi jokių strateginio planavimo ar įgyvendinimo dokumentų jaunimo politikos srityje. Šis planas numato konkrečias priemones jaunimo politikai įgyvendinti.

 Parengto tarybos sprendimo tikslas – patvirtinti Molėtų rajono savivaldybės jaunimo problemų sprendimo priemonių planą 2018-2020 metams.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 40 punktas ir 4 dalis, Lietuvos Respublikos jaunimo politikos pagrindų įstatymo 8 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Bus užtikrintas jaunimo politikos įgyvendinimo tęstinumas. Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Finansavimo šaltinai: savivaldybės ir valstybės biudžeto lėšos, ES struktūrinė parama. Išlaidų sąmatos nėra.

**6.Vykdytojai, įvykdymo terminai**

 Savivaldybės taryba, administracija, rajono kultūros ir švietimo įstaigos.